
EDITORYAL 


Bagong yugto ng paghaharing US 
matapos ang pulong ni Marcos-Biden 


Biden para sementuhin ang estratehiya ng US na gamitin ang Pilipinas 


N agsilbi ang byahe sa US at pakikipagpulong ni Marcos kay President 


bilang kuta sa Asia-Pacific. Bahagi ito ng pinag-ibayong pagpapataw 
ng hegemonya sa rehiyon sa pamamagitan pagpapalawak ng presensyang mili- 
tar. Binubuksan nito ang bagong yugto sa kasaysayan ng Pilipinas bilang mala- 


kolonya ng US. 


Ilang linggo bago bumyahe, lu- 
bos na sinang-ayunan ni Marcos ang 
plano ng US na magtayo ng apat 


pang base militar (dagdag sa unang 
lima) sa ilalim ng Enhanced Defense 
Cooperation Agreement (EDCA), at 
ilang araw matapos isagawa ng 
US ang Balikatan war exerci- 
ses sa Pilipinas, isa sa pi- 
nakamalaking pagpapa- 
kitang-lakas militar sa 
nagdaang mga taon. 
Labis ang pagkalu- 
god ni Biden sa pakiki- 
pagtulungan ni Marcos sa 
estratehiyang geopulitikal 
ng US. Sinabi niya kay 
Marcos, "wala akong maisip 
na mas mahusay na katu- 
wang kaysa sa iyo." Isa itong 
tuwirang pag-endorso sa pa- 


sista at korap na rehimen ni Marcos 
at pagsuporta sa brutal na gera ng 
panunupil. Bilang ganti, tiniyak ni 
Marcos sa US na magsisilbi ang Pili- 
pinas na isa sa susing kawing sa 
estratehiyang First Island Chain ng 
pagpalibot ng US sa China at pang- 
uudyok ng armadong tunggalian. 
Binuo sa byahe ni Marcos ang 
US-Philippines Bilateral Defense 
Guidelines. Pinagtibay nito ang Mu- 
tual Defense Treaty, Visiting Forces 
Agreement (VFA), EDCA at iba pang 
hindi pantay na kasunduang militar 
sa pagitan ng US at Pilipinas. Lalo 
nitong itinali ang Pilipinas sa pata- 
karang panlabas at pandepensa ng 
US. Ang kaaway ng US ay magiging 
kaaway ng Pilipinas. Panandang-ba- 
to ito ng lalong mahigpit na kontrol 
at dominasyon ng US sa Pilipinas. 
Kaakibat nito ang mga binuong ka- 
sunduan at programa para patiba- 
yin lalo ang dominasyon ng US sa 
ekonomya at kultura. 
Inulit ng US sa Guidelines ang 
"suporta para sa modernisasyon ng 
AFP" na matagal nang programa 
para gawin palaasa ang militar 
ng Pilipinas sa US. Ginagamit 
ito ng US para ma- 
kuha ang kata- 
patan ng mga 
heneral sa pa- 
mamagitan ng 
malalaking  kikbak 
sa mga kontratang 
militar ng gubyerno. 
Ttinatambak ng US ang 
mga sobrang pinaglu- 
maang kagamitang mili- 
tar para sa kontra-insur- 


hensya. 

Pakay din ng binuong Guidelines 
na "pagtibayin ang mga prayoridad 
sa depensa" na alinsunod sa layong 
"interoperability" para palakasin 
ang kumand at kontrol ng US sa AFP. 
Layunin ng Balikatan at daan-daang 
pagsasanay na buong-taong ginaga- 
wa ng US at AFP para epektibong 
gawing magamit ng militar ng US bi- 
lang sarili nitong pwersa ang militar 
ng Pilipinas. 

Ang bisita ni Marcos ay nagsilbi 
rin para itulak ang dominasyong ng 
US sa ekonomya ng Pilipinas at ag- 
resibong itulak ang malalaking kapi- 
talistang Amerikano na mamuhunan 
at kumamkam nang tubo mula sa 
pagsasamantala sa murang lakas- 
paggawa at pagsasamantala sa lib- 
reng-buwis at iba pang pang-akit ni 
Marcos. Inalok ng mga kasama ni 
Marcos na malalaking burgesyang 
komprador ang sa- 


an ng malaking pondo para palawa- 
kin ang mga programa para ikintal 
ang Pax Americana na pananaw sa 
daigdig, laluna sa mga estudyante at 
kabataang Pilipino. Mahigit 5100 
milyon ang gagastusin sa susunod 
na sampung taon para palawakin 
ang mga programang scholarship 
tulad ng Fulbright, mga palitan ng 
estudyante, "youth leadership trai- 
ning," at pagbubuo ng "samahan sa 
pagkakaibigan," pati na mga prog- 
rama ng USAID para sa pagbubuo 
ng kurikulum, pagsasanay ng mga 
guro, pagtatayo ng imprastruktu- 
rang pang-edukasyon, at iba pa. Ang 
laki ng pondong ito ay tanda ng pag- 
papalawak at pagpapaigting ng 
kampanya ng US na saklutin ang isip 
ng mga Pilipino. 

Ang bisita ni Marcos sa US ay 
marapat na binatikos ng mga pwer- 
sang patriyotiko at demokratiko ng 
mamamayang Pilipi- 


rili nila bilang katu- 
wang ng kapitalis- 
tang Amerikano, ka- 
bilang ang mga 
kumpanyang US na 
gumagawa ng hindi 
pa subok na enerhi- 
yang nukleyar. 
Inianunsyo rin 
ng gubyernong US 
ang planong magla- 


no. Inilantad nila 
ang pagpapakatuta 
ni Marcos at tinulig- 
sa ang pakikipagsab- 
watan niya sa iske- 
ma ng US na palaka- 
sin ang hegemonya 
at lakas militar sa 
Asia. Binatikos nila 
ang pang-uupat ng 
US ng inter-imper- 

yalistang armadong tunggalian sa 
China na may panganib na humila sa 
Pilipinas sa gerang taliwas sa inte- 
res ng bansa at peligro sa buhay at 
kalayaan ng sambayanan. 

Ang itinatayong mga base mili- 
tar ng US sa Pilipinas sa ilalim ng 
EDCA, at iba pang lihim o di inia- 
nunsyong mga pasilidad, ay mga ga- 
rapal na simbolo ng panghihimasok 
at dominasyon ng US. Inuudyok nito 
ang patriyotikong galit ng sambaya- 
nang Pilipino. Tumataas ang kani- 
lang kamulatan sa matagal nang 
hindi pantay na relasyon ng US at 
Pilipinas---sa pagitan ng imperya- 
listang kapangyarihan at ng ban- 
sang ginupo, na umiiral mula nang 
"ibigay" ang huwad na kalayaan 
noong 1946, matapos ang halos ka- 
lahating siglo ng paghaharing ko- 
lonyal. 

Walong dekada nang nakasad- 
lak sa katayuang malakolonyal ang 
Pilipinas. Kasabwat ang lokal na 
malalaking burgesyang komprador 
at panginoong maylupa, dinambong 
ng mga monopolyo kapitalistang 
Amerikano ang yaman at rekurso ng 
Pilipinas at inilugmok ang ekonomya 
sa pagkaatrasado at hindi maka- 
pagsarili. Ang katayuang malako- 
lonyal ng Pilipinas ay pinananatili ng 
mga hindi pantay na kasaunduan sa 
ekonomya, kalakalan at militar at sa 
pamamagitan ng armadong panunu- 
pil ng estadong papet ng US. 

Lumalakas ang sigaw ng bayan 
na wakasan ang MDT, VFA, EDCA, 
at pati na ang Bilateral Defense 
Guidelines, sampu ng mga di pantay 
na kasunduang nagtatali sa Pilipinas 
sa dayuhang patakaran at mga gera 
ng US. 

Dapat patuloy na lumaban ang 
sambayanang Pilipino, laluna ang 
kabataang Pilipino, para sa tunay na 
kalayaan at demokrasya at makiba- 
ka para wakasan ang malakolonyal 
na katayuan ng bansa. Dapat mag- 
punyagi sila sa landas ng pamban- 
sa-demokratikong pakikibaka na bi- 
nagtas na ng ilang henerasyon ng 
mga Pilipino para makamit ang hindi 
nagmamaliw na adhikain ng samba- 
yanang Pilipino para sa pambansa 
at panlipunang paglaya. [=] 


Mayo 7, 2023 ANG BAYAN 


Lihim na pasilidad militar ng US, 


itinatayo sa Ilocos Norte 


Pass nagtatayo ang mga sundalong Amerikano, katuwang ng Armed 
Forces of the Philippines (AFP), ng mga base militar nito sa Barangay Bo- 
bon, Burgos, Ilocos Norte. Ang lugar na ito ay hindi kabilang sa mga lokasyon 
na inianunsyo ng gubyernong Marcos kung saan magtatayo ng mga pasilidad 
ang US sa ilalim ng Enhanced Defense Cooperation Agreement (EDCA). 


Inangkin ng US ang 30 ektar- 
yang lupa kung saan ipinwesto ang 
40 kanyong howitzer. May mga iti- 
nayong gusali na inamin mismo ng 
mga sundalong Amerikano na gaga- 
mitin para sa pagsubaybay o moni- 
toring sa galaw ng militar ng China. 
Nagtatayo rin ang US ng seawall na 
kasinlapad ng kalsada bilang porti- 
pikasyon ng kanilang base. May haba 
itong 800 metro, kapal na 15 metro 
at pundasyong apat na metro pataas 
at walong metro pailalim. 

Nag-aasal hari ang mga sunda- 
long Amerikano sa lugar. Mula Mar- 
so 16 hanggang 26, isinagawa nila, 
kasama ang mga sundalong Pilipino, 
ang 7-araw na simulation at live-fire 
exercises sa lugar. Hindi nakapa- 
ngisda ang maliliit na mangingisda 
sa mga araw na ito. Nagpahayag sila 
ng pangamba na magkaroon ng sa- 
gupaan ng mga pwersa ng US at 
China. 

“Mahirap ang lagay natin dito,” 
pahayag ng isang mangingisda. 
“Paano na lang kapag nasa laot tayo 
tapos biglang nagputukan ang kani- 
lang mga rocket?” Problema rin sa 
kanila ang “seawall” na itinayo dahil 


sagka ito sa kanilang paglusong at 
pag-ahon sa dagat. 

Nang maglunsad ng military 
drills ang US sa San Joaquin, Sarrat, 
isinangkot nila ang ilang sibilyan. 
“(Sa treyning), kami ang nagbubuhat 
sa mga sundalong Amerikano na 
kunwari ay mga kaswalti sa gera,” 
kwento ng isang residenteng pinala- 
hok sa pagsasanay. “Ibig sabihin, 
"pag totoong gera na ay kami ang 
tagabuhat sa mga sundalong Ameri- 
kano na makakaswalti. Ang bibigat 
pa naman nila!” 

Punang-puna ng mga residente 
ang aroganteng asta ng mga Ameri- 
kanong sundalo. Ipinagyayabang nila 
sa masa na ang mga pasilidad na 
ipinwesto sa ginagawang kampo mili- 
tar ay para tiktikan ang galaw ng 
tropang Chinese at ipinapailanlang 
nilang mga rocket. Ipinapapanood pa 
nila sa masa mula sa kanilang mga 
kompyuter ang kanilang missile net- 
work na nakatuon sa China. Di mai- 
tatanggi, bahagi ang Ilocos Norte sa 
opensibang estratehiyang “First Is- 
land Chain” ng US laban sa China. 

Kasabay nito, pinalakas ng pa- 
pet na Armed Forces of the Philippi- 


Marcos Jr sa bansa. 


Marcos Jr, hinabol ng protesta sa US 


MAGKAKASUNOD NA PROTESTA ang inilunsad ng mga migranteng Pi- 
lipino sa pangunguna ng Bagong Alyansang Makabayan-USA sa 
Washington D.C., US para batikusin ang pagpunta ni Ferdinand 


Noong Mayo 1, nagprotesta sila sa Lafayette Square kung saan 
nagpulong si Marcos Jr at US President Joe Biden. Matapos nito, hina- 
bol nila ng protesta si Marcos sa Ritz-Carlton Hotel. 

Sa sunod na araw, nagpiket sila sa US Naval Observatory kung 
saan nakipagpulong si Marcos Jr kay US Vice President Kamala Harris. 
Pagsapit ng gabi, sinugod nila ang pulong ni Marcos Jr sa mga bilyo- 
naryong negosyanteng Pilipino sa isang restawran. Inaresto sa pagki- 
los ang apat na aktibista. Muli silang nagprotesta noong Mayo 3. 

nes ang presensya nito sa prubin- 
sya. Kasama ng isang kumpanya ng 
US Marines sa Barangay Bobon ang 
4th Marine Brigade Landing Batta- 
lion (MBLB). Unang dumating ang 
batalyon na ito sa Ilocos Norte bi- 
lang kalahok ng Balikatan na isina- 
gawa sa bayan ng Currimao noong 
Hunyo 2022. 

Sa ulat ng mga residente, regu- 
lar na nagrerekorida ang mga 
pwersang Pilipino at Amerikano sa 
kahabaan ng haywey mula Tarrag 
at Balaoi sa Pagudpud hanggang 
Claveria, Cagayan gamit ang dala- 
wang siksbay. May tig-isang iskwad 
ng US Marines na nakaistasyon sa 
Cabungaan South sa Laoag at sa 
Laoag Airport mismo. 

May mga pwersa rin ng US Ma- 
rines sa Currimao, sa lugar na da- 
ting pinagdausan ng Balikatan. Sa 
bayan ng Sarat, inilusot ng US Ma- 
rines ang kanilang presensya sa 
pagkukunwaring nagtatayo ng 
isang health center. Lahat ng mga 
barangay at bayan na ito ay nasa 
baybaying nakaharap sa South Chi- 
na Sea. 

Anumang gawing pagpapaba- 
ngo ng mga tropang Amerikano sa 
lugar, batid ng mga residente sa 
apektadong mga barangay na magi- 
ging mas bulnerable ang bansa sa 
ligalig ng napipintong imperyalis- 
tang digmaan. 

“Anumang kaunlaran na sina- 
sabi nilang hatid ng mga tropang 
Amerikanong iyan, kung ang kapalit 
naman nito ay ang mas mahirap na 
kalagayan kapag nagkadigmaan di- 
to sa ating bayan, ay di bale na 
lang.” Tugon ito ng mga residente 
sa ipinangangalandakan ng mga 
tropang Amerikano na ang mga mi- 
syon nila ay para sa “pag-unlad ng 
komunidad.” 

Katunayan, laking tuwa nila 
nang makansela ang bahagi ng Ba- 
likatan exercises na itinakdang ida- 
daos sana sa Ilocos Norte noong 
Abril 24. m 

Napakamahal, mapanganib 
at di istableng enerhiyang nukleyar 


T eegnen ni Ferdinand Marcos Jr na naengganyo nitong “mamuhu- 
nan” sa sektor ng enerhiya ng Pilipinas ang isang kumpanyang gumagawa 
ng maliliit na plantang nukleyar mula sa huling pagbisita niya sa US. Nagpaha- 
yag diumano ng “interes” ang NuScale Power Corporation na magsagawa ng 
pag-aaral para sa potensyal na lugar para sa mga small modular reactor o 


SMR nito sa Pilipinas. 


Maglalagak diumano ng hang- 
gang $7.5 bilyon ang NuScale sa 
bansa para magsuplay nang hang- 
gang 430 megawatts sa taong 2031. 
Ginamit ni Marcos ang di istableng 
suplay ng kuryente sa iba't ibang 
bahagi ng bansa para engganyuhin 
ang mga Pilipino sa sobrang mahal, 
mapanganib at di pa subok na tek- 
nolohiyang nukleyar. 

Unang naibalita ang planong 
pagtatayo ng maliliit na plantang 
nukleyar matapos ang pagbisita ni 
US Vice Pres. Kamala Harris sa Pili- 
pinas noong nakaraang taon. Bahagi 
ang proyekto sa pinagkasunduan ni 
Marcos at Harris na 123 Agreement 
para makapasok ang Amerikanong 
kumpanyang nukleyar sa Pilipinas. 
Isa sa mag target na pagtatayuan 
ng limang SMR ang isang bayan sa 
baybay ng Pangasinan na nakaharap 
sa South China Sea. 

Mahigpit na binatikos ng mga 
makabayang kongresista ang mga 
kaisahang ito. Anila, ang mga reak- 
tor na ito ay maari ring magprodyus 


o magsuplay ng enerhiya ng mga ar- 
mas nukleyar. Labag ito sa pinirma- 
hang mga kasunduan ng reaksyu- 
naryong estado para sa nuclear 
non-proliferation (pagbabawal para 
sa produksyon ng mga armas nukle- 
yar). 


Sino at ano ang 
NuScale Power Corp? 

Ang NuScale Power Corporation 
ay isang kumpanyang nagpapaunlad 
at nagmamanupaktura ng mga SMR 
base sa pananaliksik ng mga syen- 
tista ng Oregon State University. Si- 
nusubsidyuhan ng gubyerno ng US 
kapwa ang pananaliksik at produk- 
syon ng NuScale. 

Ang SMR ng kumpanya ay inila- 
rawan ng Institute for Energy Eco- 
nomics and Financial Analysis, isang 
grupo sa pananaliksik sa US, na 
“masyadong matagal (itayo), sob- 
rang mahal, masyadong mapanganib 
at di tiyak.” Noong 2021, isinapubli- 
ko ng kumpanya na ang malilikhang 
kuryente mula sa network ng mga 


pribadong unibersidad sa bansa. 


mga benepisyo at alawans. 


Kabataan kontra taas-matrikula. Nagmartsa ang mga kabataan at es- 
tudyante mula sa iba't ibang unibersidad ng Metro Manila tungong 
CHED sa Quezon City noong Abril 28. Ito ay bilang protesta sa napi- 
pintong pagtataas ng matrikula, sa pahintulot ng CHED, sa maraming 


Meralco, ganid sa tubo. Nagprotesta noong Mayo 5 ang mga kababai- 
han sa Meralco Business Center sa Kamuning upang iprotesta ang taas- 
singil sa kuryente na ipapataw ng kumpanya. 


Tagumpay sa Globesco. Nagkamit ng dagdag P45/araw kada taon ang 
mga mangggagawa ng Globesco sa Quezon City matapos ang kanilang 
negosasyon noong Abril 18. Liban dito, nakakuha rin sila ng dagdag na 


SMR nito ay magkakahalaga ng 558 
per megawatt hour (MWh). Pagsapit 
ng 2023, umabot na ito sa 589/ 
MWh dulot ng papataas na gastos 
sa konstruksyon. 

“Nakagugulantang” ang pre- 
syong $89/MWh ng produksyon ng 
enerhiyang nukleyar ng NuScale 
kumpara sa abereyds na presyo ng 
produksyon ng enerhiya mula sa 
araw at hangin (540/MWh at 530/ 
Mwh noong 2020). Pagsapit ng 
2030, tinatayang nasa 520/Mwh na 
lamang ang produksyon mula solar 
at hangin habang posibleng umabot. 
sa 5200/Mwh ang gastos ng pro- 
duksyon ng SMR nito. 

Ang mga SMR ng kumpanya ay 
hindi pa naitatayo, napagagana o 
nasusubok sa komersyal na produk- 
syon ng kuryente saanman sa mun- 
do mula nang sinimulan itong paun- 
larin noong dekada 2000. Ang kau- 
na-unahang konstruksyon ng anim 
na SMR para magprodyus ng 
10MWh kada isa ay inanunsyo noon 
lamang Mayo 2022 sa bansang Ro- 
mania. Sa taya ng NuScale mismo, 
ang pagtatayo ay tatagal hanggang 
54 buwan bago ito mapakinaba- 
ngan. 

Walang batayan ang sinasabi ng 
mga “eksperto” sa nukleyar sa Pili- 
pinas na “makatitipid” ang bansa sa 
SMR. Sa kasalukuyan, nagkakahala- 
ga ng 55.3 bilyon hanggang 59.3 
bilyon ang konstruksyon ng 8-12 
SMR na makapagpoprodyus ng kur- 
yenteng 462 megawatt. 

Wala rin sa katayuan ang 
NuScale at sinuman na sabihin na 
magiging episyente at produktibo 
ang mga SMR nito sa simpleng dahi- 
lan na wala pang umiiral na gayong 
operasyon. 

Kabaliktaran ang sinasabing 
“mas malinis” ang mga SMR kumpa- 
ra sa malalaking plantang nukleyar. 
Sa isang pag-aaral ng Stanford 
University noong 2022 na “mas ma- 
laki ang bolyum ng duming nukle- 
yar” na inilalabas ng mga SMR. Œ 

Makabuluhang dagdag-sahod, panawagan 


ng mga manggagawa sa Mayo 1 


|L ettore manggagawa sa pangunahing mga syudad ng Pilipinas ang 
nagmartsa noong Mayo 1, Internasyunal na Araw ng Paggawa, para ipa- 
nawagan ang makabuluhang pagdagdag sa sahod at seguridad sa trabaho. 
Binatikos nila si Ferdinand Marcos Jr sa pakitang-tao niyang mga hakbang at 


kawalang-tugon sa hinaing ng mga manggagawa. 


Sa Metro Manila, 10,000 mang- 
gagawa sa ilalim ng All Philippine 
Trade Unions (APTU) ang nag- 
martsa mula España tungong Men- 
diola Bridge sa Maynila. Binubuo 
ang APTU ng Bukluran ng Mangga- 
gawang Pilipino (BMP), Kilusang 
Mayo Uno (KMU), Nagkaisa! Labor 
Coalition, Trade Union Congress of 
the Philippines (TUCP), at iba pang 
mga grupong manggagawa. Kalahok 
sa martsa ang mga magbubukid, 
mga propesyunal, kabataan at iba 
pang demokratikong sektor. 

Matapos ang pagkilos sa Men- 
diola, nagtungo ang KMU at Bagong 
Alyansang Makabayan sa embahada 
ng US para kundenahin ang patuloy 
na paglabag sa karapatang-tao na 
pinatindi ng ayudang militar ng US. 
Kinundena nila ang pangangayupa- 
pa ni Marcos sa US at nanawagan 
sa pagbabasura sa mga di pantay 
na tratadong militar. 

Sa Laguna, umabot sa 3,000 
manggagawa, kabataan, taong- 
simbahan at iba pa ang nagtipon sa 
Calamba Crossing. Nagka- 
roon din ng programa sa 
loob ng University of the 
Philippines-Los Banos. 

Sa Cebu City, ginuni- 
ta ng mga manggaga- 
wang Sugbuhanon ang 
Araw ng Paggawa sa 
isang martsa sa Osme- 
ña Blvd. Sa Davao 
City, 400 myembro ng 
KMU-Southern Min- 
danao Region at iba 
pang makabayang or- 
ganisasyon ang nag- 
tipon para sa paggu- 
nita ng Mayo Uno. 
Pahayag nila, mala- 
yong hindi nakasasa- id 

pat ang P428 hanggang P443 na 
minimum na sahod sa rehiyon para 
tugunan ang batayang pangangai- 
langan ng isang pamilya. 

Sa Albay, nagtipon ang mga 
manggagawa sa Legazpi City sa pa- 
ngunguna ng May One Committee 
Bicol. Lumahok sa rali ang mga 
drayber mula sa No to Jeepney 
Phaseout Alliance na nagsagawa ng 
karaban mula Busay, Daraga. 

Sa Baguio City, nagtipon sa 
Igorot Park ang mga myembro ng 
KMU-Baguio at iba pa sa kabila ng 
lamig at bumubuhos na ulan. Anila, 
ang sahod ng manggagawa sa Cor- 
dillera na P400 ay hindi makahabol 
sa tumataas na presyo ng bilihin. 

Sa Bacolod City, pinangunahan 
ng United Labor Alliance Negros 
(ULAN) ang pagkilos para sa kara- 
patan at pambansang minium na 
sahod na P750. Bago makarating 
ang delegasyon na mula sa Kaban- 
kalan City at South Negros, hina- 
rang ang mga ito ng mga pulis sa 
malapit sa Lorenzo Zayco District 


Hospital. 

Sa Cagayan de Oro, hinarang 
din ng mga pulis ang 70 myembro 
ng KMU na nakamotorsiklo sa Ba- 
rangay Bugo na papunta sa sentro 
ng syudad para lumahok sa rali. 
Ayon sa pulis, nagmula sa 
pambansang pamunuan ang utos na 
“i-monitor” ang kilos ng mga mili- 
tanteng organisasyon ng mangga- 
gawa sa buong bansa. 

Samantala, kinundena ng APTU 
ang arbitraryong pagbubuo ni 
Marcos ng isang komite para sa 
koordinasyon at pamamahala sa 
pagresolba ng mga kaso sa pagga- 
wa sa bansa sa pamamagitan ng 
Executive Order (EO) 23. 

Malayong hindi nakabubuhay 
ang kasalukuyang minimum na sa- 
hod dahil mas mababa ito sa upi- 
syal na “poverty threshold” o pa- 
mantayan ng kahirapan na itinakda 
ng reaksyunaryong estado, ayon sa 
pag-aaral ng Ibon Foundation. 

Mababang itinakda ng Philippi- 
ne Statistics Authority, ang poverty 
threshold para sa isang pamilya sa 
P12,030 kada buwan o P79 kada 
araw kada tao. Mas mababa pa rito 
ang abereyds na minimum na sahod 
sa buong bansa na nasa P8,902 ka- 
da buwan lamang. Malayong- 
malayo ito (63% na 
mas mababa) sa abe- 
reyds na nakabubu- 
hay na sahod na P23, 
787 kada buwan. 

Mas mababa pa 
4 ang minimum na sa- 
hod ng mga mangga- 
gawang-bukid. Ayon 
sa estadistika ng es- 
tado, nasa P331 kada 
araw lamang ang 
abereyds na tina- 
tanggap na sahod ng 
mga manggagawa sa 
SA mga plantasyon, tu- 
= buhan at iba pang 
empresang pang-ag- 
# rikultura. [o] 

Mga pagdiriwang sa ika-50 anibersaryo 
ng NDFP, inilunsad 


I nilunsad ng mga demokratiko at rebo- 
lusyonaryong organisasyong masa 
ang mga pagdiriwang at pagtitipon sa 
buong bansa at maging sa ibayong dagat 
para gunitain ang ika-50 anibersaryo ng 
National Democratic Front of the Philip- 
pines (NDFP) noong Abril 24. Kasabay ni- 
to, pinarangalan ng mga grupo ang mga 
martir ng rebolusyong Pilipino kaugnay , 
ng Linggo ng Paggunita at Pagpaparangal 
sa Mga Bayani at Martir ng Sambayanang 
Pilipino mula Abril 17 hanggang 24, na 


taunan nang isasagawa. 


Parangal kina Ka Laan 
at Ka Bagong-tao 

Isinagawa ng mga yunit ng Ba- 
gong Hukbong Bayan (BHB) ang ta- 
himik na 21-gun salute, alinsunod sa 
atas ng Komite Sentral ng Partido 
Komunista ng Pilipinas at Pamban- 
sang Kumand sa Operasyon ng BHB, 
bilang parangal at para bigyan ng 
pagkilala sina Benito Tiamzon (Ka 
Laan), yumaong Tagapangulo ng Ko- 
miteng Tagapagpanap ng Komite 
Sentral, at Wilma Austria-TIamzon 
(Ka Bagong-tao), Pangkalahatang 
Kalihim ng Partido. 

Binasa at tinalakay ng mga Pu- 
lang kumander at mandirigma ang 
pahayag ng parangal para kina Ka 
Laan at Ka Bagong-tao na inilabas 
ng Kawanihan sa Pulitika ng Komite 
Sentral. Tinalakay sa parangal ang 
rebolusyonaryong simulain ng mag- 
asawang Tiamzon, kanilang mga 
kontribusyon at ang dakilang pamu- 
muno sa Partido sa nagdaang mga 
dekada. 

Sa paunang ulat na natanggap 
ng Ang Bayan, nakapaglunsad ng 
21-gun salute ang mga yunit ng BHB 
sa Central Luzon, Southern Tagalog, 
sa Bicol, Panay, Negros, North 
Central Mindanao at Northeastern 
Mindanao. 

Pinarangalan din ng mga alya- 
dong organisasyon ng NDFP sina Ka 
Laan at Ka Bagong-tao. Naglabas ng 
pahayag ang mga balangay ng Ma- 
kabayang Kilusan ng Bagong Kaba- 

baihan, 


Cordillera People's De- 
mocratic Front, Pambansang Kati- 
punan ng mga Magbubukid, Liga ng 
Agham para sa Bayan, Pambansang 
Samahan ng Makabayang Tsuper, 
Katipunan ng mga Samahang Mang- 


gagawa, Compatriots, Kabataang 
Makabayan, Christians for National 
Liberation at iba pang organisasyon. 

Nakiramay at nagpaabot ng 
pagpupugay ang iba't ibang organi- 
sasyon at partido mula sa Ireland, 
China, Turkey, Palestine, Paris, 
Rojava, Germany, Switzerland at iba 
pang mga lugar. Ang ilan sa kanila 
ay nagsagawa rin ng mga pagtitipon 
para parangalan sina Ka Laan at Ka 
Bagong-tao. 

Noong Abril 24, inilunsad ng 
mga pambansa-demokratikong or- 
ganisasyon sa ilalim ng Bagong Al- 
yansang Makabayan ang isang prog- 
rama na nagpugay kina Ka Laan at 
Ka Bagong-tao at lahat ng mga mar- 
tir ng rebolusyong Pilipino sa nagda- 
ang limang dekada. Umabot sa 1,200 
ang dumalo sa programang inilunsad 
sa loob ng University of the Philippi- 
nes-Diliman sa Quezon City. 


Iba pang pagtitipon at aktibidad 
Liban sa mga pagtitipon ng masa 
at hukbong bayan sa mga larangang 
gerilya, at mga lihim na aktibidad ng 
mga kasapi ng lihim na rebolusyo- 
naryong organisasyong masa sa Pili- 
pinas, inilunsad din ang dalawang 
araw na aktibidad ng NDFP sa Kur- 


dish Democratic People's Center sa 
The Hague, Netherlands mula Abril 
22 hanggang 23. 

Sa pagtitipon, nagbigay ng ta- 
lumpati si NDFP Peace Negotiating 
Panel Interim Chairperson Julie de 
Lima. Tinalakay sa aktibidad ang 
pagsulong ng NDFP mula sa pagka- 
kabuo nito ilang buwan matapos ang 
deklarasyon at pagpapataw ng ba- 
tas militar sa Pilipinas. Dumalo sa 
naturang programa ang mga kaibi- 
gan ng rebolusyong Pilipino mula sa 
The Netherlands, Belgium, Ger- 
many, Norway, Spain, France Kur- 
distan, Turkey, Palestine, China, the 
US, Canada, Asia-Pacific, Korea, 
New Zealand, Colombia at Eritrea. 

Nagtipon din ang may 80 mig- 
ranteng kasapi ng NDFP-Australia 
at mga nakiisang organisasyon para 
ipagdiwang ang ginintuang aniber- 
saryo. 

Samantala, naglunsad ng iglap- 
protesta sa EDSA sa Cubao, Quezon 
City ang tinatayang 300 kasapi ng 
NDFP bilang paggunita sa ika-50 
anibersaryo ng NDFP noong Abril 
17. Inilunsad ng mga grupo ang ka- 
nilang programa alas-8 ng umaga sa 
Cubao Rotonda. 

Malawakang inilunsad ng mga 
balangay at alyadong organisasyon 
ng NDFP ang mga operasyong-pinta 
at operasyong-dikit sa maraming 
bahagi ng bansa para itanghal ang 
ginintuang anibersaryo ng NDFP at 
ang 12-puntong programa nito. m 

Pagpupugay ng milisyang bayan sa Camarines Norte 


Je yunit ng milisyang bayan sa ilalim ng Bagong Hukbong Bayan-Cama- 
rines Norte (Armando Catapia Command) ang naglunsad ng 21-gun salute 
bilang pagpupugay kina kasamang Benito Tiamzon at Wilma Austria na isina- 
bay sa pagdiriwang sa ika-50 anibersaryo ng National Demokratic Front of the 


Philippines (NDFP). 


Sa pangunguna ng sangay sa lo- 
kalidad at kumand ng MB, inihanda 
ang mga kailangan para sa parangal, 
kabilang ang benyu at imbistasyon 
sa masa sa lugar. 

Sa kabila ng pagiging abala sa 
gawaing produksyon, inilaan ng mga 
yunit ng Partido sa lokalidad at mga 
kasapi ng organisasyong masa ang 
dalawang araw para bigyan ng pina- 


kamataas na pagpupugay ang mga 
dakilang lider at bayani ng rebolu- 
syong Pilipino. 

Nahati sa dalawang bahagi ang 
lokal na paggunita. Sa unang bahagi, 
isinagawa ang 21-gun salute para sa 
mag-asawang Tiamzon at iba pang 
martir ng rebolusyon at ang pagta- 
lakay sa parangal na inilabas ng Ka- 
wanihang Pampulitika ng Komite 


Sentral. Sa ikalawang bahagi, nagbi- 
gay ng mensahe ang lokal na mga 
organisasyong masa at inilatag ang 
kanilang mga hamon at tungkulin. 
Ang hanay ng milisyang bayan 
sa probinsya sa gabay ng mga sa- 
ngay ng Partido sa lokalidad ay la- 
ging handa at mataas ang diwa ng 
paglaban upang tumulong sa BHB sa 
paggapi sa berdugong militar at pu- 
lis. Binubuo ang MB ng karaniwang 
mga magsasaka na nagpasyang hu- 
mawak ng sandata para ipagtanggol 
ang kanilang kabuhayan at karapa- 
tan laban sa mga mapagsamantala 
at naghaharing uri sa lipunan. [e] 


Kumperensya ng NDF-Ilocos, idinaos 


S: pangunguna ng Partido Komunista ng Pilipinas, nagtipon ang mga ka- 
sapi ng Pambansang Katipunan ng mga Magbubukid at Christians for 
National Liberation sa Ilocos upang ipagdiwang ang ika-50 anibersaryo ng 
NDFP noong Abril 24. Pinarangalan nila sina Ka Laan at Ka Bagong-tao at 
nagdaos ng kumperensya upang isulong ang anti-imperyalista, anti-pyudal 
at anti-pasistang pakikibaka ng masang Ilokano. 


Kasabay ng paggunita, idinaos 
ang isang kumprerensya ng rebolu- 
syonaryong mga magsasaka, ma- 
ngingisda, pambansang minorya at 
taong-simbahan upang payamanin 
at buuin ang mga panlipunang 
pagsisiyasat at pagsusuri sa uri ng 
kasalukuyang kalagayan sa eko- 
nomya at pulitika ng Ilocos. 

Tampok na tinukoy ang pag- 
dagsa at pagpapalawak ng mga 
proyekto para sa renewable energy 
lalo na sa Ilocos Norte na nagbu- 
bunsod ng malawakang panga- 
ngamkam ng mga sakahan ng mga 
magsasaka at lupang ninuno ng 
tribung Yapayao, Isnag, Balangon 
at Kankanaey. Kaakibat ng mga 
proyektong ito ang malawakang 
pagkasira ng kagubatan na nagha- 
hatid ng mga landslide. Inaagaw 
din maging ang mga pangisdaan ng 
maliliit na mangingisda sa planong 
pagtatayo ng offshore windmills. 

Tinukoy ng kumperensya bilang 
usapin sa rehiyon ang pagdagsa at 

deployment ng mga tropa ng US 
Marines at Philippine Marines sa 
iba't ibang bayan ng Ilocos Norte 
lalo na sa mga komunidad na ba- 
hagi ng baybayin ng South China 
Sea. Ang mga lugar na ito rin ang 
target na pagtayuan at ekspan- 
syon ng solar at wind power 
plants. 

Nagkaisa ang kumperensya na 
pasisiglahin at isusulong ang paki- 
kibakang masa sa Ilocos upang 
ipaglaban ang soberanya at segu- 
ridad ng Pilipinas laban sa itinutu- 
lak na digmaan ng US laban sa Chi- 
na. Nagpasya din itong isusulong 
ang pakikibaka para sa sariling 
pagpapasya ng pambansang mi- 
norya at magsasakang Ilokano la- 
ban sa pangangamkam sa kanilang 
mga sakahan at lupang ninuno ng 
mga dayuhang kapitalistang kum- 
panya na kasabwat ang rehimeng 
Marcos. Pangako nilang paiigiti- 
ngin ang laban sa militarisasyon at 
paglabag sa karapatang-tao. 


Tropa ng 4th IB, inambus ng 
BHB sa Occidental Mindoro 


INAMBUS NG BAGONG Hukbong 
Bayan (BHB)-Mindoro ang 4th IB sa 
Lipitan, Barangay Monteclaro, San 
Jose, Occidental Mindoro noong 
Abril 25. Isa sa kanila ang napatay. 
Nakumpiska sa kanya ang isang ka- 
libre .45 pistola na may dalawang 
magasin at selpon. 

Imbwelto ang tatlo sa mga 
operasyong paniktik ng AFP at sa- 
pilitang pagrekrut sa CAFGU ng 
mga Hanunuo at Buhid sa bayan ng 
Rizal at San Jose. 

Taliwas sa kasinungalingan pi- 
nalalabas ng 4th IB na idinamay ng 
BHB ang mga sibilyan, tiniyak ng 
mga Pulang mandirigma na hindi 
masasaktan ang apat na sibilyang 
kasama ng tatlong mga sundalo. 

Sa Bulacan, dalawang sundalo 
ng 70th IB ang napatay sa isang 
engkwentro sa yunit ng BHB-Bu- 
lacan sa Sityo Balagbag Araw, Ba- 
rangay San Isidro, San Jose del 
Monte noong Abril 28 ng umaga. 
Ang 70th IB ay masugid na protek- 
tor ng interes ng naghaharing uri 
na sila Villar, Robes at Araneta. 
Sangkot sila sa pangdadahas sa 
masang magsasaka sa kampanyang 
pangangamkam ng lupa ng pamil- 
yang Araneta sa mahigit 700 ektar- 
yang lupa sa naturang lugar. 


— aano SALITA 


batang agila 
kabundukan 


1 


90 araw 


pinalawig na pwersahang SIM Card 
registration, matapos halos 6096 ng mga 
subscriber ang di pa rehistrado noong 
Abril 26 


186 


grupo, nagpetisyon para 
palayain ng Indonesia si Mary 
Jane Veloso, biktima ng human 
trafficking, sa okasyon ng 
Araw ng Pagpapalaya ng 
Kababaihan noong Abril 16 


ang namataan sa 
ng Bukidnon noong Abril 26. 


Ayon sa mga eksperto, 
kailangan ng mga agilang 
ito ng 4,000 hanggang 
11,000 ektarya ng di 
nadidistorbong kagubatan 
para maaliwalas na 
mabuhay. 


Pinagkunan: Philippine Eagle Foundation 


Foundation 


Cope 


Thunder 


war games 
panghimpapawid ng US sa 
Pilipinas na sinimulan 2 
araw matapos ang 
Balikatan 2023. Huling 
nagkaroon ng katulad na 
pagpapakitang-gilas sa 
himpapawid noong 1990. 


12 TAON 


huling mas mababa ang 
tunay na sahod sa NCR 
kumpara sa halaga nito 
noong Marso 


Pinagkunan: Ibon Foundation 


bata sa buong mundo ang di 
nabakunahan noong panahon 
ng pandemya. 
Pinangangambahang 
magkaroon ng mga pandemya 
sa polyo, tigdas at iba pang 
sakit sa susunod na taon 


Pinagkunan: Unicef 


P375.71 bilyon 


ang ibinayad ng rehimeng Marcos Jr 
para sa utang noong Pebrero, 10 beses 
na mas malaki kaysa P30.42 bilyon 
ibinayad noong Pebrero 2022. 


671% 8 


ng mamamayang Pilipino ang 
walang sistema ng tubig sa 
loob ng kanilang mga bahay 


Pinagkunan: Social Weather Station 

Maruming taktika ng AFP ng pagdukot 


at sadyang pagpatay 


Cusatarnd na kaso ng pagdesaparesido (sapilitang pagkawala) ng mga 
sibilyan, aktibista at rebolusyonaryo ang naiulat sa nagdaang linggo sa 
buong bansa. Hindi bababa sa walo ang dinukot ng mga pwersa ng Armed 
Forces of the Philippines (AFP) habang tatlo ang sadyang pinatay. Ang mga 
biktima ng pagpatay ay pinalalabas na nasawi sa mga "engkwentro" sa pagi- 


tan ng AFP at Bagong Hukbong Bayan (BHB). 


Ang mga kasong ito ay lubhang 
paglabag sa internasyunal na maka- 
taong batas at sa Comprehensive 
Agreement on Respect for Human 
Rights and International Humanita- 
rian Law (CARHRIHL). 


Karahasang-militar sa Negros 

Sadyang pinatay ng 94th IB ang 
konsultant ng National Democratic 
Front of the Philippines (NDFP) sa 
Negros na si Rogelio Posadas at ini- 
ratay ang kanyang bangkay sa Bara- 
ngay Santol, Binalbagan, Negros 
Occidental noong Abril 20. Pinalabas 
na napaslang siya sa serye ng mga 
pekeng engkwentro. 

Dinukot si Posadas ng militar 
noong gabi ng Abril 19 habang bu- 
mibyahe sa Aranda-La Castellana 
Road sa bayan ng Hinigaran. Kasa- 
ma niyang dinesaparesido si 
Lyngrace Martullinas at ang dala- 
wang sibilyang drayber ng inarkila 
nilang motor na sina Renren delos 
Santos at Renald Mialen. Hindi pa 
inililitaw ang tatlo hanggang sa nga- 
yon. 


Noong Abril 28, sadya ring /7 
pinatay ng 62nd IB ang may- fear 4 


sakit na Pulang mandirig- 
ma na si Anthony Cur- 

son (Ka Miguel), 22 an- 

yos, sa Sityo Malatang- 

lad, Barangay Budlasan, 

Canlaon City. Si Curson 

ay may sakit sa kidney 

at wala sa katayuang lu- 

maban sa panahong 

iyon. 

Nang madakip, di- 
nala si Curson sa bahay 
ng magsasakang si Leo- 
nido Montero at doon 
labis na pinahirapan ba- 

go pinatay. Matapos nito, si Monte- 
ro ay ipinailalim sa tortyur, inaresto 
at ikinulong sa gawa-gawang mga 
kaso. 

Noong Mayo 3, isang magsasaka 
ang dinampot ng 94th IB mula sa 
kanyang bahay sa Sityo Paloypoy, 
Barangay Buenavista sa Himamay- 
lan City at ginapos, ininteroga at pi- 
natay. Kinilala ang biktima na si 
Crispin Tingal Jr. 

Hindi pa nakuntento, hinabol din 
ng mga sundalo ang anak ng biktima 
at pinagbabaril. Nakatakas siya at 
nakaiwas sa pagpapaulan ng bala ng 
mga berdugo. Dulot nito, hindi ba- 
baba sa walong pamilya ang napili- 
tang lumikas. 

Samantala, nanawagan ng hus- 
tisya ang grupong BPO Industry 
Employees Network (BIEN) Philippi- 
nes sa pagpaslang sa unyonista at 
kasapi nitong si Alex Dolorosa sa 
Bacolod City. Natagpuan ang kan- 
yang bangkay sa Villa Sto. Rosario, 
Barangay Alijis noong Abril 24. Hu- 
ling nakitang buhay si Dolorosa 

noong gabi ng Abril 23. 
Nagsilbing paralegal at 
organisador ng BIEN si 
Dolorosa. Bago siya 
pinatay, isinailalim 


siya sa sarbeylans ng mga ahente 
ng estado. 


Iba pang kaso ng pagdukot 

Dinukot ng mga sundalo ng 4th 
IB ang dalawang tagapagtanggol ng 
karapatan ng katutubo sa Sityo 
Buol, Barangay Santa Teresita, 
Mansalay, Oriental Mindoro noong 
Abril 24. Ang dalawa, na kinilala bi- 
lang sina Mary Joyce Lizada at Ar- 
nulfo “Ompong” Aumentado, ay 
mga kasapi ng Bigkis at Lakas ng 
mga Katutubo sa Timog Katagalu- 
gan (BALATIK). 

Inilitaw sila ng militar noong 
Abril 26 sa isang palabas na 
engkwentro bilang mga "sugatan na 
naaresto." Nakapiit sila ngayon sa 
kampo ng 2nd ID sa Camp Capinpin 
sa Tanay, Rizal at pinagkakaitan ng 
karapatan na madalaw at makausap 
ng mga kaanak at abugado. 

Dinukot at hindi pa rin inililitaw 
ng mga pwersa ng estado si Dexter 
Capuyan, isang Bontoc-Ibaloi-Kan- 
kanaey na mula sa La Trinidad, Be- 
nguet at Gene Roz Jamil De Jesus, 
isang tagapagtanggol ng karapatan 
ng mga katutubo. Ayon sa mga gru- 
po ng karapatang-tao, ang dalawa 
ay huling nakontak noong gabi ng 
Abril 28 habang nasa Taytay, Rizal 
para magpatingin sa ospital si Ca- 
puyan. 

Labis ang pag-aalala ng mga 
kaanak sa kalagayan at kaligtasan 
ng dalawa dahil si Capuyan ay ina- 
kusahan ng AFP na lider umano ng 

BHB sa rehiyong Ilocos-Cordillera 
at pinatungan ng P1,850,000.00 
para sa kanyang pagkakadakip. 
Liban dito, idinadawit din si Capu- 
yan sa mga kaso ng pagpatay, 
bigong pagpatay at tang- 

kang pagpatay sa 
mga sundalo ng 
AFP noong Peb- 
rero 2015 sa 
Barangay Na- 
mitpit, Quirino, 
Ilocos Sur. Œ 

Batangas-Mindoro “super bridge,” kontra- 
mamamayan at mapangwasak sa kalikasan 


pew ang pagdurusa ng mga Mindoreño at mamamayan sa mga karatig 
isla ng Mindoro dulot ng pagkawasak sa karagatan at kanilang kabuhayan 
bunga ng pagtagas ng langis mula ng lumubog na barkong MT Princess 
Empress. Dagdag pa ang matitinding brownout na matagal na nilang iniinda 
dahil sa kapalpakan ng Department of Energy at lokal na kooperatiba ng kur- 


yente. 


Sa halip na bigyan ng karampa- 
tang bayad-pinsala ang apektadong 
mamamayan, isang mapangwasak sa 
kalikasang proyekto ang ipinapanu- 
kala ngayon ng rehimeng Marcos Jr, 
kakutsaba ang malaking burgesyang 
kumprador na si Ramon Ang. Isa si 
Ang at kanyang mga kumpanya sa 
tumatangkilik sa serbisyo sa di pa- 
sadong mga barko ng RDC Reied 
Marine Services, ang kumpanyang 
nagmamay-ari ng MT Princess 
Empress. Si Ang ang sumalo sa mga 
kumpanya ni Eduardo Cojuangco Jr, 
ang pinakamalaking kroni ng ama ng 
kasalukuyang presidente at dating 
diktador na Ferdinand Marcos Sr. 

Para pagtakpan ang pananagu- 
tan, binuhay ni Ang ang proyektong 
Batangas-Mindoro “super bridge” 
na ipinipilit nitong “tugon” sa paghi- 
hirap ng mga Mindoreño. Pilit niyang 
pinalalabas, kakoro ni Ferdinand 
Marcos Jr, na ihahatid ng tulay ang 


as an, 

© 
ra 
maiiksing distan- 


“paglago at pag-unlad” hindi lamang 
sa Oriental Mindoro kundi sa buong 
rehiyon ng Mimaropa (Mindoro, Ma- 
rinduque, Romblon, Palawan.) 

Ang mapangwasak na proyekto 
ay unang iminungkahi noon pang 
2011. 


Pangwawasak sa kabuhayan 
at kalikasan 

Ang Batangas-Mindoro “super 
bridge” ay tulay na may habang 15 
kilometro na magdudugtong sa isla 
ng Mindoro sa isla ng Luzon sa ban- 
dang Batangas. Ayon sa panukala, 
magsisimula ito sa Barangay Ilijan 
sa Batangas City, dadaan ng Isla 
Verde at dudugtong sa Barangay Si- 
nandigan sa Puerto Galera. Sa nai- 
sapublikong detalye ng proyekto, 
umaabot sa 300 metro pababa sa 
dagat ang “deepest point” nito. Si- 
nasabing kakayanin nito ang lakas 
ng hangin na 354 kph. (Ibig sabihin, 
mawawasak ito kung dumaan ang 
sinlakas ng bagyong Yolanda noong 
2013 na may dalang hangin na uma- 
bot sa 378 kph.) 

Sa pinakabagong taya na ibini- 
gay ni Ang, kakayaning itayo ang tu- 
lay sa loob ng limang taon sa hala- 
gang P18 bilyon. Ipinagmamalaki ito 
bilang unang “floating bridge” sa 
Pilipinas at pinakamahaba 

sa Asia. Ang ganitong 
disenyo ng tulay 

ay madalas na 
temporaryo at pa- 
lamang sa 


sya. 

Tatawid ang 
tulay sa protekta- 
dong Verde Island 
Passage (VIP), ang 


tinaguriang “sentro ng sentro ng 
marine biodiversity” ng buong mun- 
do. Saklaw ng VIP ang 1.14 milyong 
ektaryang karagatan na pinalilibu- 
tan ng mga prubinsya ng Batangas, 
Oriental Mindoro, Occidental Min- 
doro, Marinduque at Romblon. Ma- 
tatagpuan dito ang pinakamaraming 
bilang ng klase ng shorefish sa 
buong mundo. Sa ngayon, may na- 
dokumento nang 1,736 marine 
species sa lugar, kabilang ang ilang 
klase na malapit nang mawala. Ma- 
halagang lugar ito para sa mga 
syentista at mananaliksik. 

Mas mahalaga, ang mayaman- 
sa-rekursong VIP ay pangisdaan ng 
daan-daang mangingisda. Nakaasa 
ang kabuhayan ng tinatayang dala- 
wang milyong tao sa limang prubin- 
sya sa VIP. 

Noong 2018, nagbalangkas ng 
petisyon ang mga lokal na gubyerno 
ng Batangas at mga prubinsya ng 
Mindoro para ipadeklarang World 
Heritage Site ng United Nations 
Educational, Scientific and Cultural 
Organization ang VIP. Pero sa nga- 
yon, todo-todo ang pakikipag-areglo 
ng lokal na gubyerno ng Mindoro kay 
Ang para buhayin ang proyekto. 

Dagdag sa oil spill at Batangas- 
Mindoro super bridge, sangkot din si 
Ang sa iba pang mapangwasak na 
proyekto sa VIP. Noong 2021, 
kabilang ang kanyang mga 
kumpanya sa nagtulak para minahin 
ang liquid natural gas sa lugar. 
Karugtong nito ang pagtatayo ng 27 
bagong planta at pitong LNG 
terminal sa mga komunidad sa bay- 
bay ng Batangas. 

Liban sa pangwawasak sa VIP, 
kilala rin si Ang sa pangwawasak ng 
mga bakawan at pagpalayas sa mga 
mangingisda sa Bulacan sa isinasa- 
gawang pagtatayo ng multi-bilyong 
proyektong Aerotropolis. Isa pang 
mapangwasak niyang proyekto ang 
Pasig River Expressway na mariing 
tinututulan ng mga residente ng 
syudad. [e] 

